Úradný vestník L 228 , 23/09/1995 S. 0025 - 0026



Rozhodnutie Komisie z 18. septembra 1995, ktoré mení a dopĺňa rozhodnutia Komisie 94/432/ES, 94/433/ES a 94/434/ES, stanovujúce podrobné pravidlá pre uplatňovanie smerníc Rady 93/23/EHS o štatistických zisťovaniach, ktoré sa majú vykonávať ohľadne produkcie ošípaných, 93/24/EHS o štatistických zisťovaniach, ktoré sa majú vykonávať ohľadne produkcie hovädzieho dobytka a 93/25/EHS o štatistických zisťovaniach, ktoré sa majú vykonávať ohľadne stavov oviec a kôz (Text významný pre Európsky hospodársky priestor) (95/380/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 93/23/EHS zo dňa 1. júna 1993 o štatistických zisťovaniach, ktoré sa majú vykonávať ohľadne produkcie ošípaných [1], predovšetkým na články 1 (3) a 6 (3) tejto smernice, so zreteľom na smernicu Rady 93/24/EHS zo dňa 1. júna 1993 o štatistických zisťovaniach, ktoré sa majú vykonávať ohľadne produkcie hovädzieho dobytka [2], predovšetkým na články 1 (3) a 6 (3) tejto smernice, so zreteľom na smernicu Rady 93/25/EHS zo dňa 1. júna 1993 o štatistických zisťovaniach, ktoré sa majú vykonávať ohľadne stavov oviec a kôz [3], a predovšetkým na články 1 (4) a 7 (2) tejto smernice, so zreteľom na rozhodnutie Komisie 94/432/ES z 30. mája 1994 ustanovujúce podrobné pravidlá pre uplatňovanie uvedenej smernice Rady 93/23/EHS pokiaľ ide o štatistické zisťovania, ktoré sa majú vykonávať ohľadne stavov a produkcie ošípaných [4], so zreteľom na rozhodnutie Komisie 94/433/ES z 30. mája 1994 ustanovujúce podrobné pravidlá pre uplatňovanie uvedenej smernice Rady 93/24/EHS pokiaľ ide o štatistické zisťovania, ktoré sa majú vykonávať ohľadne stavov a produkcie hovädzieho dobytka a meniace a dopĺňajúce uvedenú smernicu [5], so zreteľom na rozhodnutie Komisie 94/434/ES z 30. mája 1994 ustanovujúce podrobné pravidlá pre uplatňovanie uvedenej smernice Rady 93/25/EHS pokiaľ ide o štatistické zisťovania ohľadne stavov a produkcie oviec a kôz [6], keďže z dôvodu pristúpenia Rakúska, Fínska a Švédska je potrebné vykonať určité technické úpravy uvedených rozhodnutí a rozšíriť určité výnimky aj na nové členské štáty; keďže uvedené smernice a rozhodnutia ustanovujú možnosť, aby v prípade členských štátov, ktorých stavy ošípaných, hovädzieho dobytka a kôz tvoria len malé percento z celkových stavov spoločenstva, boli udelené výnimky s cieľom zredukovať počet každoročných zisťovaní, ktoré sa majú vykonávať; keďže zamýšľané opatrenia sú v súlade s názorom Stáleho výboru pre poľnohospodársku štatistiku založeného rozhodnutím Rady 72/279/EHS [7], PRIJALA TOTO ROZHODNUTIE: Článok 1 Rozhodnutie 94/432/ES ustanovujúce podrobné pravidlá pre uplatňovanie smernice 93/23/EHS sa mení a dopĺňa takto: 1. Príloha I sa dopĺňa nasledujúcim textom: "Rakúsko: | Bundesländer | Fínsko: | Etelä-Suomi | Sisä-Suomi | Pohjanmaa | Pohjois-Suomi | Švédsko: | 8 Riksområden." | 2. Príloha II, text poznámok pod čiarou a) a b) sa mení a dopĺňa nasledujúcim znením: "a) Rozčlenenie je fakultatívne pre NL, DK, S. b) Rozčlenenie je fakultatívne pre P, L, GR, S." 3. Príloha IV b) sa dopĺňa nasledujúcim textom: "Fínsko Švédsko". 4. Príloha IV e) sa dopĺňa nasledujúcim textom pod odkazom "v danom mesiaci v roku" : "Švédsko, jún". Článok 2 Rozhodnutie 94/433/ES ustanovujúce podrobné pravidlá pre uplatňovanie smernice 93/24/EHS sa mení a dopĺňa nasledovne: 1. Príloha II sa dopĺňa nasledovným textom: "Rakúsko: | Bundesländer | Fínsko: | Etelä-Suomi | Sisä-Suomi | Pohjanmaa | Pohjois-Suomi | Švédsko: | 8 Riksområden" | 2. Príloha III, text poznámok pod čiarou a) b) a c) sa mení a dopĺňa nasledovným znením: "a) Rozčlenenie je fakultatívne pre NL, DK, S. b) Rozčlenenie je fakultatívne pre P, L, GR, S. c) Rozčlenenie je fakultatívne pre P, L, GR, F, S." 3. Príloha V, text poznámky pod čiarou d) sa dopĺňa nasledujúcim textom: "Švédsko". 4. Príloha V, text poznámky pod čiarou e) sa dopĺňa nasledujúcim textom pod odkazom "máj/jún" : "Švédsko". Článok 3 Rozhodnutie 94/434/ES ustanovujúce podrobné pravidlá pre uplatňovanie smernice 93/25/EHS sa mení a dopĺňa takto: 1. Príloha II sa dopĺňa takto: "Rakúsko: | Bundesländer | Fínsko: | Etelä-Suomi | Sisä-Suomi | Pohjanmaa | Pohjois-Suomi | Švédsko: | —pre ovce: 8 Riksområden | —pre kozy: — .". | 2. Príloha III, tabuľka 1, text poznámok pod čiarou a) b) a c) sa mení a dopĺňa nasledujúcim znením: "a) Rozčlenenie je fakultatívne pre L, B, DK, S. b) Fakultatívne pre D, NL, S. c) Fakultatívne pre B, D, IRL, NL, A, FIN, S, UK." 3. Príloha III, tabuľka 2, text poznámok pod čiarou a) a c) sa mení a dopĺňa nasledujúcim znením: "a) D, L, B, UK, IRL, S. c) D, NL, S." Článok 4 Toto rozhodnutie je určené členským štátom. V Bruseli 18. septembra 1995. Za Komisiu Yves-Thibault De Silguy člen Komisie [1] Ú. v. ES L 149, 21.6.1993, s. 1. [2] Ú. v. ES L 149, 21.6.1993, s. 5. [3] Ú. v. ES L 149, 21.6.1993, s. 10. [4] Ú. v. ES L 179, 13.7.1994, s. 22. [5] Ú. v. ES L 179, 13.7.1994, s. 27. [6] Ú. v. ES L 179, 13.7.1994, s. 33. [7] Ú. v. ES L 179, 7.8.1972, s. 1. --------------------------------------------------